Yacjaya discipulopan palavin tjiquil ꞌüsǘ püné la ntꞌa.
Nasa way tꞌyájatsja.
Barco wama tjil,
ꞌüsǘ naꞌaj poꞌó jis la winin quinam.
Capernaum ntꞌa jiltsja yupj.
Pǘstetsja quinam,
newá ma tjacꞌ Jesús.
Lüpjǘ püné la tjelyapjünǘ,
mpes pajal la tjepjetpjetsꞌé ꞌüsǘ.
Legua pjaní tjil na ꞌüsǘ casaꞌá,
jus tjunuc Jesús.
ꞌÜsǘ casá wínetsja,
neꞌaj way pꞌin jactsja barco ntꞌa.
Pajal lacj tjeyaptsja discipulopan.
Ma salejeptsja Jesús jupj.
“Napj ne pꞌin winis.
Po ma locj tjeyá nun”,
tjevele jupj.
Tjevele na,
ꞌüctsja yupj jis lal jupj barco wama la winin yupj jis lal.
Barco wama tjemey na,
len̈ way neꞌas tjil,
yupj quelel jiltsja ntꞌa.